Sólveig Bláfeld tók í gær við lyklum að Versluninni Virkinu í Rifi úr höndum þeirra hjóna Sturlu Fjeldsted og Kristínar Þórðardóttir . ,, Verslunin verður rekin með svipuðu sniði og hefur verið undanfarin ár . Það verða svo sem engar brjálæðislegar breytingar , “ segir Sólveig í samtali við Skessuhorn og bætir við : „ Það er svo sem aldrei að vita hvað maður gerir með lækkandi sól í haust , “ segir Sólveig brosandi . Sú breyting verður nú að byggingavöruversluninni í Virkinu verður lokað . Sólveig vill koma þeim skilaboðum til viðskiptavina sinna að túnfiskssalatið hennar Stínu verður á sýnum stað . „ Það héldu margir að það hyrfi úr hillunum , en það salat hefur notið mikilla vinsælda , “ segir Sólveig Bláfeld .